open-index/open-wikipedia-markdown huggingface dataset:
தாய் வீடு (திரைப்படம்)

**தாய் வீடு** (*Thai Veedu*) 1983 இல் வெளியான தமிழ்த் திரைப்படமாகும். ஆர். தியாகராஜன் இயக்கிய இத்திரைப்படத்தில் ரஜினிகாந்த், அனிதா ராஜ், பண்டரிபாய் ஆகியோர் முக்கியக் கதாபாத்திரத்தில் நடித்திருந்தனர். இத்திரைப்படம் தமிழில் வெற்றி பெற்றதைத்  தொடர்ந்து இந்தியிலும் ரஜினிகாந்த்  நடிப்பில் ஜீத் ஹமாரி என்ற பெயரில் மறுஆக்கம்  செய்யப்பட்டது.

## நடிகர்கள்
* ராஜு/மோகனாக ரஜினிகாந்த் 
* அனிதாவாக அனிதா ராஜ்
* ஆனந்தாக ஜெய்சங்கர் 
* விஜயாக விஜயகுமார் 
* ராஜசிங்கமாக எம். என். நம்பியார் 
* நாகலிங்கமாக தேங்காய் சீனிவாசன் 
* ராஜசேகரனாக மேஜர் சுந்தரராஜன் 
* கீதாவாக சுஹாசினி 
* நிர்மலாவாக பண்டரிபாய் 
* விஜயின் காதலியாக சில்க் ஸ்மிதா 
* கௌதமாக கே. நடராஜ் (விருந்தினர் தோற்றம்)
* கீதாவின் காதலனாக ராஜேஷ் (விருந்தினர் தோற்றம்)
* காவலராக ஏ. ஆர். சீனிவாசன் 
* இடிச்சப்புளி செல்வராசு 
* பயில்வான் இரங்கநாதன்

## பாடல்கள்
இத்திரைப்படத்திற்கு சங்கர் கணேஷ் இசையமைத்தனர். இப்படத்தின் 5 பாடல்களில் *உன்னை அழைத்தது கண்* என்ற பாடல் பிரபலமானது.

## மேற்கோள்கள்

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:சுஹாசினி நடித்த திரைப்படங்கள்
பகுப்பு:பண்டரிபாய் நடித்த தமிழ்த் திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்
பத்திரி (சிற்றுண்டி)

**பத்திரி** (*Pathiri*, )  என்பது அரிசி மாவில் செய்யப்பட்ட தட்டையான ரொட்டியாகும். இது தென்னிந்தியாவின் கேரளா மாநிலத்தில் கடலோர மலபார் பகுதியில் வாழும் மாப்பிளாக்கள்  விரும்பி உண்ணும் சிற்றுண்டியாகும். சப்பாத்தியைப் போல, அரிசி மாவினால் செய்யப்பட்ட, இந்த அரிசி ரொட்டி தயாரிக்க அரிசி மாவு மற்றும் எண்ணெய் தேவை. வெளிச்செண்ணெய்  (தேங்காய் எண்ணெய்) பத்திரி, நெய் பத்திரி, நல்ல பத்திரி, கை  பத்திரி, கட்டிபத்திரி, இறைச்சி பத்திரி, பொரிச்ச பத்திரி, சட்டி பத்திரி என்று பலவகைகள் உள்ளன.

இன்றும் கேரளத்தில் உள்ள மலபார் முஸ்லிம்களிடையே பத்திரி ஒரு விரும்பி உண்ணப்படும் உணவாக உள்ளது.

## மேலும் பார்க்கவும்
* கிண்ணத்தப்பம்
* கலத்தப்பம்

## வெளி இணைப்புகள்

## மேற்கோள்கள்

பகுப்பு:கேரள சமையல்
பகுப்பு:மலப்புறம் மாவட்டம்
பகுப்பு:தென்னிந்திய சமையல்
பகுப்பு:உரொட்டிகள்
மார்த்தா நஸ்பாம்

**மார்த்தா க்ரேவென் நஸ்பாம்** (*Martha Craven Nussbaum*, பிறப்பு: மே 6, 1947) ஒரு அமெரிக்க மெய்யியல் அறிஞர் ஆவார். தற்போது சிகாகோ பல்கலைக்கழகத்தில் சட்டம் மற்றும் நெறிமுறைகள் துறைகளில் எர்ன்ஸ்ட் ஃப்ரண்டு பெருந்தொண்டு பேராசிரியராக இருக்கும் அவர், அங்கு சட்டப் பள்ளி மற்றும் தத்துவவியல் துறையில் கூட்டாக நியமிக்கப்பட்டுள்ளார். பண்டைய கிரேக்க மற்றும் ரோமானிய தத்துவம், அரசியல் தத்துவம், இருத்தலியல், பெண்ணியம் மற்றும் விலங்குரிமை உள்ளிட்ட நெறிமுறைகள் ஆகிய துறைகளில் தனித்த ஈடுபாடு கொண்டவர். பண்டைய கிரேக்க-உரோமானிய இலக்கியங்கள், தெய்வீகவியல், அரசறிவியல் ஆகியவற்றில் இணை நியமனங்களையும் கொண்டுள்ள நஸ்பாம், தெற்காசிய ஆய்வுகள் குழுவின் உறுப்பினராகவும், மனித உரிமைகள் திட்டத்தின் குழு உறுப்பினராகவும் உள்ளார். அவர் இதற்கு முன்பு ஹார்வர்ட் மற்றும் பிரௌன் பல்கலைக்கழகங்களில் கற்பித்திருக்கிறார்.

*தி ஃபிராஜைலிட்டி ஆஃப் குட்னஸ்* (1986), *கல்டிவேட்டிங் ஹ்யூமானிடி* (1997), *செக்ஸ் அண்ட் சோஷியல் ஜஸ்டிஸ்* (1998), *ஹைடிங் ஃப்ரம் ஹியூமானிடி* (2004), *ஃப்ரான்டியர்ஸ் ஆஃப் ஜஸ்டிஸ்* (2006), *ஃப்ரம் டிஸ்கஸ்ட் டு ஹ்யூமானிடி* (2010) உள்ளிட்ட பல நூல்களை நஸ்பாம் இயற்றியுள்ளார். அவர் கலை மற்றும் மெய்யியலில் 2016 கியோட்டோ பரிசு, 2018 பெர்க்ரூன் பரிசு, 2021 ஹோல்பெர்க் பரிசு ஆகியவற்றைப் பெற்றவராவார்.

2020களின் துவக்கத்தில் இலக்கியத்திற்கான நோபல் பரிசுக்கு இவர் பரிந்துரைக்கப்பட்டார்.

## இவற்றையும் பார்க்க
* நனிசைவம்

## மேற்கோள் தரவுகள்

## வெளி இணைப்புகள்
* University of Chicago biography
* Nussbaum on Anger and Forgiveness (Audio) University of Chicago
* Nussbaum's University of Chicago faculty website
* Nussbaum bibliographies
* 
* 
* Q&A with Martha Nussbaum from *[[தி கார்டியன்]]*
* 'Creating capabilities' Nussbaum interviewed by Laurie Taylor on BBC Radio 4, July 2011
* 
** ''In Depth'' interview with Nussbaum, June 6, 2010 on C-SPAN
* Martha Nussbaum, Land of my Dreams: Islamic liberalism under fire in India, *Boston Review*, March/April 2009. 
* Profile at the International Institute of Social Studies
* Honored as one of ''50 Most Influential Living Philosophers''
* "Dismantling the 'Citadels of Pride': Claudia Dreifus, an interview with Martha C. Nussbaum", *The New York Review of Books* (June 30, 2021)

பகுப்பு:1947 பிறப்புகள்
பகுப்பு:வாழும் மக்கள்
பகுப்பு:அமெரிக்க மெய்யியலாளர்கள்
பகுப்பு:அமெரிக்கப் பெண் எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:பெண்ணிய எழுத்தாளர்கள்
பகுப்பு:பெண் மெய்யியலாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:விலங்குரிமை அறிஞர்கள்
பகுப்பு:சட்டவியல் அறிஞர்கள்
தென் செபராங் பிறை மாவட்டம்

**தென் செபராங் பிறை மாவட்டம் ** (ஆங்கிலம்: *South Seberang Perai District*; மலாய்: *Daerah Seberang Perai Selatan* (*SPS*); சீனம்: 威南县; ஜாவி: دسبرڠ ڤراي اوتارا )  என்பது மலேசியாவின் பினாங்கு மாநிலத்தில் உள்ள ஒரு மாவட்டம். பினாங்கு மாநிலத்தில் ஐந்து மாவட்டங்கள் உள்ளன. அவற்றில் இந்த மாவட்டமும் ஒன்றாகும். 

242 சதுர கிலோமீட்டர் பரப்பளவைக் கொண்டது. 2010-ஆண்டு மக்கள் தொகை கணக்கெடுப்பின்படி இந்த மாவட்டத்தின் மக்கள் தொகை 162,905.

## பொது

தென் செபராங் பிறை மாவட்டத்திற்கு வடக்கே இருக்கும் மத்திய செபராங் பிறை மாவட்டத்தை, சுஞ்சோங் ஆறு *(Sungai Junjong)* பிரிக்கிறது. கிழக்கில் கெடாவின் மாநில எல்லை பிரிக்கிறது. தெற்கில் பினாங்கு தீவில் இருந்து, பினாங்கு நீரிணை பிரிக்கிறது. இதே தெற்குப் பகுதியில் பேராக் மாநிலத்தின் எல்லையும், தென் செபராங் பிறை மாவட்டத்தைப் பிரிக்கிறது.

இந்த மாவட்டத்தின் தலைநகரம் சுங்கை ஜாவி. மாவட்டத்தின் பெரிய நகரம் நிபோங் திபால். தென் செபராங் மாவட்டத்தில் அமைந்துள்ள பிற இடங்கள்: 

* பத்து காவான் 
* புக்கிட் தம்பூன்
* சிம்பாங் அம்பாட்
* சுங்கை பாக்காப்
* வால்டோர்

பினாங்கு மாநிலத்தின் செபராங் பிறை பகுதியில் உள்ள மூன்று நிர்வாக மாவட்டங்களில் இந்த மாவட்டமும் ஒன்றாகும். 

தென் செபராங் பிறை மாவட்டத்தில் மீன்பிடித் தொழில் முக்கியமான தொழில். தவிர மற்றும் விவசாயத் துறையும் முக்கியமானது. இந்த மாவட்டத்தில் எண்ணெய் பனை தோட்டங்கள் மிகுதியாக உள்ளன.

### மாவட்ட எல்லைகள்

# மத்திய செபராங் பிறை மாவட்டம் - (வடக்கில்)
# கெடா மாநிலம் - (கிழக்கில்)
# பேராக் மாநிலம் - (தெற்கில்)
# மலாக்கா நீரிணை - (மேற்கில்)

## மக்கள் தொகையியல்
கீழ்க்காணும் புள்ளிவிவரங்கள், 2010-ஆம் ஆண்டு, மலேசியாவின் புள்ளியியல் துறையால் நடத்தப்பட்ட தேசிய மக்கள் தொகைக் கணக்கெடுப்பின் அடிப்படையில் வழங்கப் படுகிறது.

## நாடாளுமன்றத் தொகுதிகள்

மலேசிய நாடாளுமன்றத்தில் மத்திய செபராங் பிறை மாவட்டத்தின் பிரதிநிதிகள் (டேவான் ராக்யாட்)

## சட்டமன்றத் தொகுதிகள்

பினாங்கு மாநிலச் சட்டமன்றத்தில் வடக்கு செபராங் பிறை மாவட்டப் பிரதிநிதிகளின் பட்டியல்


## தென் செபராங் பிறை மாவட்டத்தின் தமிழ்ப்பள்ளிகள்
மலேசியா; பினாங்கு; தென் செபராங் பிறை மாவட்டத்தில் *(South Seberang Perai District)* **11 தமிழ்ப்பள்ளிகள்** உள்ளன. அவற்றில் **1529 மாணவர்கள்** பயில்கிறார்கள். **178 ஆசிரியர்கள்** பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.

## பினாங்கு மாநிலத்தில் உள்ள மாவட்டங்கள்

* ☆ வட செபராங் பிறை மாவட்டம் - *(North Seberang Perai District)*
* ☆ மத்திய செபராங் பிறை மாவட்டம் - *(Central Seberang Perai District)*
* ☆ தென் செபராங் பிறை மாவட்டம் - *(South Seberang Perai District)*
* ☆ வடகிழக்கு பினாங்கு தீவு மாவட்டம் - *(Northeast Penang Island District )*
* ☆ தென்மேற்கு பினாங்கு தீவு மாவட்டம் - *(Southwest Penang Island District)*

## புள்ளி விவரங்கள்
* "Population Distribution and Basic Demographic Characteristics, 2010" (PDF). Department of Statistics, Malaysia. Archived from the original (PDF) on 22 May 2014. 

* "2017 Q2 statistics" (PDF). Penang Institute. Archived from the original (PDF) on 2017-12-01.

## மேற்கோள்கள்

## வெளி இணைப்புகள்

பகுப்பு:மலேசியாவின் மாவட்டங்கள்
பகுப்பு:பினாங்கு
கண்ணீர் அறிவியல்

**கண்ணீர் அறிவியல்** (*TearScience*) என்பது 2005 ஆம் ஆண்டில் நிறுவப்பட்ட ஓர் அமெரிக்க நிறுவனமாகும். கண் மருத்துவம் தொடர்பான சாதனங்களை உருவாக்கி, தயாரித்து அவற்றை இந்நிறுவனம் சந்தைப்படுத்துகிறது. உலர் கண் நோய்க்கு காரணமான மெய்போபியன் எனப்படும் இமைகீழ் சுரப்பிகளின் செயலிழப்பைக் கண்டறிந்து சிகிச்சையளிப்பதில் இச்சாதனங்கள் உதவுகின்றன. உலர் கண் நோய் 25 மில்லியன் அமெரிக்கர்களை பாதித்துள்ளது என்பது குறிப்பிடத்தக்கதாகும். உலர் கண் நோய்க்கு காரணமான மெய்போபியன் சுரப்பி செயலிழப்புக்கான கண்ணீர் நிறுவனத்தின் லிபிஃப்ளோ சிகிச்சையஒ 2011 ஆம் ஆண்டு சூன் மாதம் அமெரிக்க உணவு மற்றும் மருந்து நிர்வாகம் அங்கீகரித்துள்ளது. தற்போது உலகம் முழுவதும் 250 எண்ணிக்கைக்கும் மேற்பட்ட இடங்களில் இந்நிறுவனம் நிறுவப்பட்டுள்ளது. இந்நிறுவனத்தின் தலைமையகம் வட கரோலினாவின் மோரிசுவில்லில் உள்ளது.

கண்ணீர்ப் படலத்தின் எண்ணெய் கொழுப்பு அடுக்கின் தடிமனை அளவிடுவதற்கு லிபிஃப்ளோ கண்மேற்பரப்பு குறுக்கீட்டுமானி பயன்படுகிறது. உலர் கண் அறிகுறிகளைக் குறைக்க பாதிக்கப்பட்ட மெய்போபியன் சுரப்பிகளைத் தூண்ட லிபிஃப்ளோ வெப்பத் துடிப்பு அமைப்பைப் பயன்படுத்துகிறது. இவ்வமைப்பு  தடுக்க வெப்பம் மற்றும் அழுத்தத்தைப் பயன்படுத்துகிறது. to reduce dry eye symptoms.
## மேற்கோள்கள்

## புற இணைப்புகள்
* 
* Wall Street Journal "More Dry Eyes in the House"
* Review of Optometry "Dry Eye Measurement Lipiview Ocular Surface Interferometer"
* MedCity News "Medical device dry-eye treatment LipiFlow wins FDA approval

பகுப்பு:மருத்துவம்
பகுப்பு:மருத்துவக் கருவிகள்
ஏரோபாடு

**ஏரோபாடு** (*Aeropod*) என்பது உணவு விடுதி, சில்லறை வணிக வளாகம், சில்லறை விற்பனை அலுவலகங்கள், குடியிருப்பு அறைகள், பெருநிறுவன அலுவலகங்கள், மலேசியாவின் சபா மாநிலத்தின் தலைநகரமான கோத்தா கினபாலுவிலுள்ள தஞ்சோங் அரு கடற்கரை பசுமைப் பூங்காக்கள் ஆகியவற்றை உள்ளடக்கிய ஒரு கலப்பு மேம்பாட்டு திட்டமாகும். இத்திட்டங்கள் ஐந்து நிலைகளில் செய்யப்படுகின்றன.

தஞ்சோங் அருவில் ஏற்கனவே உள்ள இரயில் நிலையத்தை மேம்படுத்தும் திட்டத்தின் ஒரு பகுதியாக கோத்தா கினபாலு பெருநகரத்தில் இலகு ரயில் போக்குவரத்துக்கான வசதியை ஏற்பாடும் இத்திட்டத்தில் அடங்கும்.

## மேற்கோள்கள்


## மேலும் காண்க

## வெளி இணைப்புகள்

பகுப்பு:சபா
பகுப்பு:மலேசிய நிறுவனங்கள்
சங்கர் (நடிகர்)

**சங்கர்** (*Shankar*) என்பவர் இந்தியத் திரைப்பட நடிகர் ஆவார். இவர் மலையாளம் மற்றும் தமிழ்த் திரைப்படங்களில் நடித்தவர் ஆவார். 1980களின் ஆரம்ப காலத்திலும், இடைக் காலத்திலும், மலையாளத் திரைப்படங்களில் நடித்த மிக முக்கியமான நடிகராக இருந்தார். இவர் தமிழில் *[[ஒரு தலை ராகம்]]* திரைப்படத்திலும், மலையாளத்தில் *மஞ்சில் விரிஞ்ச பூக்கள்* திரைப்படத்திலும் அறிமுகமானார். இவர் நடித்த *ஒரு தலை ராகம்* 365 நாட்களும் *மஞ்சில் விரிஞ்ச பூக்கள்* 150 நாட்களும் திரையரங்குகளில் காட்சிப்படுத்தப்பட்டது.

## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:மலையாளத் திரைப்பட இயக்குநர்கள்
சுங்கை பாக்காப்

**சுங்கை பாக்காப்** (ஆங்கிலம்: *Sungai Bakap*; மலாய்: *Sungai Bakap*; சீனம்: 双溪峇甲); என்பது மலேசியா, பினாங்கு, தென் செபராங் பிறை மாவட்டத்தில் அமைந்துள்ள ஒரு நகரம். இந்த நகரத்திற்கு தெற்கில் ஜாவி ஆறு *(Sungai Jawi);* வடக்கில் சிம்பாங் அம்பாட் *(Simpang Ampat)* நகரமும்; வால்டோர் கிராமமும் உள்ளன. 

நிபோங் திபால் நகரில் இருந்து 5 கி.மீ. தொலைவில் உள்ளது. இருப்பினும் மிக அருகாமையில் உள்ள பெரிய நகரம் புக்கிட் மெர்தாஜாம். 

ஈப்போ, கோலாலம்பூர், பினாங்கு, அலோர் ஸ்டார் போன்ற மாநகரங்களில் இருந்து சுற்றுப் பயணிகள் இங்கு வந்து ஓய்வு எடுத்துக் கொள்வது வழக்கம். இங்கு மலிவான விலையில் உணவுப் பொருட்கள் கிடைக்கின்றன. அதனால் அதிகமான அளவில் சுற்றுப் பயணிகள் இங்கு வருகிறார்கள். 

## கிராமப் பகுதிகள்
சுங்கை பாக்காப் நகர்ப் பகுதியில் சில கிராமங்கள் உள்ளன. அவற்றுள் வால்டோர் கிராமம் இந்த நகரத்திற்கு மிக முக்கியமான இடமாகும். இங்கு நிறைய உணவகங்கள் உள்ளன. 

* ஜாலான் ஸ்டேசன் கிராமம் *(Kampung Jalan Stesen)*
* தித்தி ஈத்தாம் கிராமம் *(Kampung Titi Hitam)*
* மஸ்ஜித் பாரு கிராமம் *(Kampung Masjid Baru)*
* ஜாவி, சுங்கை பாக்காப் கிராமம் *(Kampung Jawi, Sungai Bakap)*
* லீமா கொங்சி கிராமம் *(Kampung Lima Kongsi)*
* வால்டர் கிராமம் *(Kampung Valdor)*

## சுங்கை பாக்காப் தமிழ்ப்பள்ளிகள்
சுங்கை பாக்காப் நகர்ப்புறத்தில் **3 தமிழ்ப்பள்ளிகள்** உள்ளன. **392 மாணவர்கள்** பயில்கிறார்கள். **42 ஆசிரியர்கள்** பணிபுரிகிறார்கள். 

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்‎
பகுப்பு:பினாங்கு
பகுப்பு:பினாங்கு மாநிலத்தின் நகரங்கள்‎
சுங்கை ஜாவி

**சுங்கை ஜாவி** அல்லது **ஜாவி** (ஆங்கிலம்: *Sungai Jawi*; (மலாய் *Sungai Jawi*; சீனம்: *甲抛峇底*; ஜாவி: سوڠاي جاوي) என்பது மலேசியா, பினாங்கு, தென் செபராங் பிறை மாவட்டத்தில் அமைந்துள்ள நகரம். இந்த நகரம் தென் செபராங் பிறை மாவட்டத்தின் நடு மையப் பகுதியில்; வடக்கு-தெற்கு விரைவுச்சாலைக்கு அருகில் அமைந்துள்ளது.

சுங்கை ஜாவி நிலப் பகுதியில் ஓடும் சுங்கை ஜாவி நதியின் பெயரால் இந்த நகரத்திற்கும் சுங்கை ஜாவி என்று பெயர் வந்தது. சுங்கை ஜாவி எனும் பெயர் நிபோங் திபால் நகருக்கு வடகிழக்கில் அமைந்துள்ள ஒரு சிறுநகரம் அல்லது ஒரு கிராம மையத்தைக் குறிக்கிறது. 

## அருகாமையில் உள்ள நகரங்கள்

இந்த நகரத்திற்கு அருகில் உள்ள இதர நகரங்கள்:

* நிபோங் திபால்
* சுங்கை பாக்காப்
* வால்டோர்
* புக்கிட் பஞ்சூர்

## பொது
சுங்கை ஜாவி நகரத்திற்கு வடக்கில் வால்டோர் கிராமப்புறப் பகுதி உள்ளது. தெற்கில் நிபோங் திபால் பகுதி உள்ளது. கெடா மாநில எல்லையில் இருந்து 5 கி.மீ. தொலைவில் இந்த நகரம் அமைந்து உள்ளது.

பினாங்கின் பழைமையான நகரங்கில் இந்தச் சுங்கை ஜாவி நகரமும் ஒன்றாகும். மலாயாவுக்கு முதன்முதலில் அழைத்து வரப்பட்ட தமிழர்கள் இந்தச் சுங்கை ஜாவி பகுதிகளில் தான் குடியேறினார்கள். 

1900-ஆம் ஆண்டுகளில் நிறைய ரப்பர் தோட்டங்கள் உருவாக்கப் பட்டன. அந்தத் தோட்டங்களில் வேலை செய்வதற்காகத் தமிழர்கள் அழைத்து வரப் பட்டார்கள். கரும்புத் தோட்டங்களும் காபித் தோட்டங்களும் இருந்தன. சுற்று வட்டாரங்களில் சில தமிழ்ப்பள்ளிகளும் இருந்தன.

### நில மேம்பாட்டுத் திட்டங்கள்

1990-ஆம் ஆண்டுகளில், நில மேம்பாட்டுத் திட்டங்களினால் பல தோட்டங்கள் அழிக்கப் பட்டன. அங்கு இருந்த தமிழ்ப்பள்ளிகளும் மறைந்து போயின. இப்போது இந்தப் பகுதியில் ஒரே ஒரு தமிழ்ப்பள்ளிதான் உள்ளது.

பெரும்பாலான பழைய கிராம வீடுகள், நவீன வணிக இரட்டை மாடி கடைகளாக மாற்றப்பட்டு உள்ளன. நகரத்தின் முக்கிய வணிக மையம் ’எக்கான்சேவ் ஜாவி’ *(Econsave Jawi)* எனும் பெயரில் இயங்கி வருகிறது.

## சுங்கை ஜாவி தமிழ்ப்பள்ளி

பினாங்கு மாநிலத்தின் தென் செபராங் பிறை மாவட்டத்தில் அமைந்து உள்ள சுங்கை ஜாவியில் ஒரு தமிழ்ப்பள்ளி உள்ளது. அதன் பெயர் சுங்கை ஜாவி தமிழ்ப்பள்ளி. அந்தப் பள்ளியில் **162 மாணவர்கள்** பயில்கிறார்கள். **22 ஆசிரியர்கள்** பணியாற்றுகிறார்கள்.

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்‎
பகுப்பு:பினாங்கு
பகுப்பு:பினாங்கு மாநிலத்தின் நகரங்கள்‎
பிந்துலு மருத்துவமனை

**பிந்துலு மருத்துவமனை** (*Bintulu Hospital*)  மலேசியாவின் சரவாக் மாநிலத்தில் அமைந்துள்ள நான்காவது பெரிய மருத்துவமனையாகும்.

## பின்னணி
பிந்துலு மருத்துவமனை 2000 ஆம் ஆண்டில் மே மாதம் 21 ஆம் தேதியன்று உருவாக்கப்பட்டது.  வளர்ந்து வரும் மக்கள்தொகையின் தேவைகளைப் பூர்த்தி செய்வதற்கும் பிந்துலு நகருக்குள்  நோயாளிகளின் வருகையைக் குறைப்பதற்காகவும்  தொடங்கப்பட்டது.

## வசதிகள்
பிந்துலு மருத்துவமனையானது மருத்துவமனை தகவல் அமைப்பு  என்ற முழுமையான  கணினிமயமாக்கப்பட்ட ஓர் அமைப்பைக் கொண்டுள்ளது. மருத்துவமனை தகவல் அமைப்பு   என்பது மருத்துவமனையின் நிர்வாக, நிதி மற்றும் மருத்துவ அம்சங்களை நிர்வகிக்க வடிவமைக்கப்பட்ட ஒரு விரிவான ஒருங்கிணைந்த தகவல் அமைப்பாகும். இந்த முறையை முழுமையாக செயல்படுத்தும் முயற்சிக்காக மலேசியாவில் தேர்ந்தெடுக்கப்பட்ட மூன்று பொது மருத்துவமனைகளில் பிந்துலு மருத்துவமனையும் ஒன்றாகும்.

பிந்துலு மருத்துவமனையானது, மகப்பேறு மற்றும் மகளிர் மருத்துவம், எலும்பியல், கண் மருத்துவம், அறுவை சிகிச்சை மற்றும் குழந்தை மருத்துவ சேவைகள் உள்ளிட்ட பொது சிகிச்சைகள் முதல் நிபுணர்கள் வரை பரந்த அளவிலான மருத்துவ சிகிச்சைகளை வழங்குகிறது.

## மேலும் காண்க
*** [[மலேசிய மருத்துவமனைகளின் பட்டியல்]]**

## மேற்கோள்கள்

## வெளி இணைப்புகள்

பகுப்பு:மலேசிய மருத்துவமனைகள்‎‎
பகுப்பு:சரவாக்
மும்மெத்தில் பாசுபைட்டு

**மும்மெத்தில் பாசுபைட்டு** (*Trimethyl phosphite*) என்பது P(OCH3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இந்த கரிமபாசுபரசு சேர்மம் பெரும்பாலும் P(OMe)3 என்ற சுருக்க வாய்ப்பாட்டால் அழைக்கப்படுகிறது. நிறமற்ற நீர்மமான இச்சேர்மம் மிகவும் கடுமையான கார வாசனையுடன் உள்ளது. எளிமையான பாசுபைட்டு எசுதர் என்று வகைப்படுத்தப்படும் மும்மெத்தில் பசுபைட்டு கரிம உலோக  வேதியியலில் ஓர் ஈந்தணைவியாகவும் கரிமத் தொகுப்பு வினைகளில் ஒரு வினையாக்கியாகவும்  பயன்படுத்தப்படுகிறது. இதன் மூலக்கூறு கட்டமைப்பு மூன்று மெத்தாக்சி குழுக்களுடன் பிணைக்கப்பட்ட ஒரு பட்டைக்கூம்பு பாசுபரசு(III) மையத்தைக் கொண்டுள்ளது.
## தயாரிப்பு
பாசுபரசு முக்குளோரைடிலிருந்து மும்மெத்தில் பாசுபைட்டு தயாரிக்கப்படுகிறது. 
:PCl3 + 3 CH3OH → P(OCH3)3 + 3 HCl
## வினைகள்
மும்மெத்தில் பாசுபைட்டு ஆக்சிசனேற்றத்திற்கு உட்பட்டு முமெத்தில் பாசுபேட்டாக மாறுகிறது. 

வினையூக்க அளவு மெத்தில் அயோடைடுடன் அர்புசோவ் வினையில் ஈடுபட்டு இருமெத்தில் மெத்தில் பாசுபோனேட்டைக் கொடுக்கிறது:
:P(OCH3)3 → CH3P(O)(OCH3)2

ஓர் ஈந்தணைவியாக மும்மெத்தில் பாசுபைட்டு சிறிய கூம்பு கோணத்தைக் கொண்டு முமெத்தில்பாசுபீனுடன்  ஒப்பிடும்போது சிறந்த ஏற்பி பண்புகளைக் கொண்டுள்ளது. Ni(P(OMe)3)4 (உருகுநிலை. 108 °செல்சியசு) என்ற நிறமற்ற நான்முக அணைவுச் சேர்மம் இதை பிரதிநிதிப்படுத்தும் ஒரு வழித்தோன்றலாகும். கிளூய் ஈந்தணைவி எனப்படும் திரிசூல ஈந்தணைவி மும்மெத்தில் பாசுபைட்டிலிருந்து பெறப்படுகிறது. இந்த ஈந்தணைவி உருவாக்கம் மும்மெத்தில் பாசுபைட்டு (மற்றும் இதன் அணைவுச் சேர்மங்கள்) அர்புசோவ் வினைக்கு எளிதில் பாதிக்கப்படுவதை விளக்குகிறது.

கரிமத் தொகுப்பு வினைகளில் ஒரு மிதமான கந்தகநீக்கி வினையாக்கியாகவும் மும்மெத்தில் பாசுபைட்டு பயன்படுத்தப்படுகிறது. உதாரணமாக டெட்ராதயாபுல்வலீனின் வழித்தோன்றல்களை தயாரிப்பதில் இது பயன்படுத்தப்படுகிறது.

## நச்சுத்தன்மை
மும்மெத்தில் பாசுபைட்டின் உயிர் கொல்லும் அளவு எலிகளுக்கு வாய்வழியாகக் கொடுக்கும்போது கிலோகிராமுக்கு 1600–2890 மில்லிகிராம் ஆகும்.
 
## மேற்கோள்கள்

## புற இணைப்புகள்
* WebBook page for C3H9PO3
* CDC - NIOSH Pocket Guide to Chemical Hazards

பகுப்பு:மெத்தில் எசுத்தர்கள்
பகுப்பு:கரிம பாசுபைட்டுகள்
எல்லைப் பாதுகாப்பு முகமை

**மலேசிய எல்லைப் பாதுகாப்பு முகமை** (*Border Security Agency*) என்பது ஒரு மலேசிய அரசாங்க நிறுவனமாகும்.  நாட்டின் நுழைவு மற்றும் வெளியேறும் இடங்களை கடத்தல், சட்டவிரோத இடம்பெயர்வு மற்றும் மனித கடத்தல் போன்ற சட்டவிரோத நடவடிக்கைகளில் இருந்து இந்நிறுவனம் பாதுகாக்கிறது. ஆளில்லா வான்வழி வாகனங்கள் இந்நடவடிக்கைகளில் பயன்பட்டுத்தப்பட்டுகின்றன.  

## வரலாறு
ஆயுதங்கள், போதைப்பொருள் மற்றும் மக்கள் கடத்தல் உள்ளிட்ட தென்கிழக்கு ஆசிய மாநில எல்லைகளில் நாடுகடந்த குற்றங்கள் பற்றிய உயர்ந்த கவலைகளுக்கு மத்தியில் இந்த நடவடிக்கை எடுக்கப்பட்டது. 2015 ஆம் ஆண்டு நிறுவப்பட்ட இந்த நிறுவனம், மலேசிய ஆயுதப் படைகள், இராயல் மலேசியா காவல்துறை, பொது நடவடிக்கைப் படை மற்றும் கடத்தல் தடுப்புப் பிரிவு ஆகியவற்றின் 10,000 அதிகாரிகளால் நிர்வகிக்கப்படுகிறது.

## மேற்கோள்கள்

பகுப்பு:மலேசியா
பகுப்பு:மலேசிய அமைப்புகள்
மொரிசியசின் கனிமத் தொழில்

**மொரிசியசின் கனிமத் தொழில்** (*Mineral industry of Mauritius*) மிகவும் சிறியதாகும். உலகின் கனிமங்களின் உற்பத்தி அல்லது நுகர்வில் மொரிசியசு நாடு குறிப்பிடத்தக்க பங்கைக் கொண்டிருக்கவில்லை. 2006 ஆம் ஆண்டு வரை, கட்டுமானத்திற்காக பசால்ட்டு பாறை, உரங்கள், பவளத்திலிருந்து சுண்ணாம்பு, அரை-உற்பத்தி செய்யப்பட்ட எஃகு மற்றும் சூரிய-ஆவியாக்கப்பட்ட கடல் உப்பு ஆகியவற்றை உற்பத்தி செய்தது. உள்ளூர் நிறுவனங்கள் இறக்குமதி செய்யப்பட்ட வைரத்தை வெட்டுகின்றன. 

2006 ஆம் ஆண்டு நிலவரப்படி, கனிம எரிபொருட்களின் இறக்குமதி மொத்த இறக்குமதியில் 17% ஆக இருந்தது. இரும்பு மற்றும் எஃகு, 2%; சிமெண்ட்டு, 1% ஆகவும் இருந்தது. மார்ச் 2006 ஆம் ஆண்டு மார்ச்சு மாதம் 2006 வரை  இறக்குமதி சார்ந்து மற்றும் பெட்ரோலியம் விலை உயர்வு பற்றிய கவலைகள், கடல்கடந்த பெட்ரோலிய ஆய்வுக்காக இந்தியாவின் எண்ணெய் மற்றும் இயற்கை எரிவாயு நிறுவனமான  விதேசு நிறுவனத்துடன் அரசாங்கம் ஒரு ஒப்பந்தத்தில் கையெழுத்திட வழிவகுத்தது.

2006 ஆம் ஆண்டு மணல் உற்பத்தி 52% அதிகரித்தது; அரை உற்பத்தி செய்யப்பட்ட எஃகு, 2%; மற்றும் உரங்கள், 1%. என அதிகரித்தன. மணல் உற்பத்தியின் மதிப்பு சுமார் $1 மில்லியன் ஆகும். 

காமா சிவிக் நிறுவனம் மற்றும் யுனைடெட் பசால்ட்டு பொருள்கள் நிறுவனம் ஆகியவற்றால் திரட்டப்பட்டவை மொரிசியசு வேதியியல்  மற்றும் உரத் தொழிற்சாலைகள் மூலம் தயாரிக்கப்படுகின்றன.  உப்பை மோண்ட் கால்ம் நிறுவனமும் திர்ண்ட எஃகு நிறுவனம் மூலம் அரை-உற்பத்தி செய்யப்பட்ட எஃகும் தயாரிக்கப்படுகின்றன. இந்த நிறுவனங்கள் தனியாருக்குச் சொந்தமானவையாகும். 
## மேற்கோள்கள்

பகுப்பு:மொரிசியசு
மொரிசியசு பயிற்சி மற்றும் மேம்பாட்டு நிறுவனம்

**மொரிசியசு பயிற்சி மற்றும் மேம்பாட்டு நிறுவனம்** (*Mauritius Institute of Training and Development*) மொரிசியசு நாட்டில் உள்ள முன்தொழில் மற்றும் தொழிற்கல்விக்கான ஒரு நிறுவனம் ஆகும். கல்வியின் இரண்டாம் நிலை மற்றும் மூன்றாம் நிலைகளில் தொழில்நுட்ப மற்றும் தொழில்சார் கல்வி மற்றும் பயிற்சி படிப்புகளை இந்த நிறுவனம் வழங்குகிறது. பல பாடங்களில் தொழில்முறை சான்றிதழ்களுக்கான பயிற்சியையும் வழங்குகிறது.

ஆரம்பகால பள்ளியை விட்டு வெளியேறுபவர்களுக்கு கல்வி மற்றும் பயிற்சி விருப்பங்களையும் இந்த நிறுவனம் வழங்குகிறது. முன்னதாக, ஆரம்பப் பள்ளியை முடித்துவிட்டு, ஆரம்பக் கல்விச் சான்றிதழைப் பெறத் தவறிய ஆரம்பப் பள்ளிக் கல்வியை முடித்தவர்களுக்காக, தேசிய வர்த்தகச் சான்றிதழ் அறக்கட்டளை படிப்பை நிறுவனம் வழங்கியது. இருப்பினும், இந்தப் பாடத் தேர்வு படிப்படியாக நீக்கப்பட்டு, நான்கு ஆண்டுகளுக்கு முன் தொழிற்கல்வியைப் படிக்கும் திட்டமக மாற்றப்பட்டது.
 
## மேற்கோள்கள்

## புற இணைப்புகள்
* Mauritius Institute of Training and Development

பகுப்பு:மொரிசியசு
மலேசிய இந்து தர்ம மாமன்றம்

**மலேசிய இந்து தர்ம மாமன்றம்**  (Malaysia Hindudharma Mamandram)  என்பது மலேசியாவில் உள்ள இந்துமத அடிப்படையிலான ஓர் அரசு சாரா அமைப்பாகும் . மாமன்றம் என்றும் பொதுவாக இவ்வமைப்பு அடையாளப்படுத்தப்படுகிறது. மலேசிய இந்து தர்ம மாமன்றம் 1982 ஆம் ஆண்டு மலேசியாவின் கோலாலம்பூரில் நிறுவப்பட்டது. மேலும் நாட்டின் பல்வேறு பகுதிகளில் சுமார் 35 அமைப்புகள் செயல்பாட்டில் உள்ள கிளைகளைக் கொண்டுள்ளது. தார்மீக விழுமியங்களைப் பற்றிய அறிவைப் பரப்புவதன் மூலம் மதக் கல்வி மற்றும் ஆன்மீக வளர்ச்சியின் மூலம் மலேசியாவில் உள்ள இந்துக்களுக்கு சேவை செய்ய இம்மன்றம் அர்ப்பணிக்கப்பட்டுள்ளது. 

மலேசியாவில் உள்ள இந்தியர்களின் அவநம்பிக்கைகளை நிவர்த்தி செய்வதில் மலேசியா இந்துதர்ம மாமன்றம்  மலேசிய அரசாங்கத்துடனான பேச்சுவார்த்தைகளின் ஒருங்கிணைந்த பகுதியாக உள்ளது,  25 நவம்பர் 2007 ஆம் ஆண்டு நவம்பர் மாதம் 25 ஆம் தேதியன்று தலைநகர் கோலாலம்பூரில் இந்து உரிமைகள் இயக்கம் தலைமையிலான பேரணிகளின் மூலம் இந்த பிரச்சனை முன்னுக்கு வந்தது. 

## மேற்கோள்கள்

## புற இணைப்புகள்
* 
பகுப்பு:மலேசியாவில் இந்து சமயம்
பகுப்பு:இந்து சமய அமைப்புகள்
தினாவன் தீவு

**தினாவன் தீவு** (மலாய்: *Pulau Dinawan*; ஆங்கிலம்: *Dinawan Island*) என்பது மலேசியா, சபா மாநிலத்தில், மேற்கு கரை பிரிவில் அமைந்துள்ள ஒரு தீவு ஆகும். 

இந்தத் தீவு கிமானிசு ஆற்றின் முகப்புக்கு அருகில் கிமானிசு நகரத்திலிருந்து சுமார் 3.5 கிலோமீட்டர் தொலைவில் அமைந்துள்ளது. 73 மீ உயரத்தில் அமைந்துள்ள இத்தீவு பாறைகள் மற்றும் மணல் திட்டுகளால் சூழப்பட்டுள்ளது. தனியார் உரிமையாளர் இத்தீவில் ஒரு சுற்றுலா விடுதியை நடத்துகிறார்.

இரண்டாம் உலகப் போரின் போது, சப்பானியப் படைகளை போர்னியோவில் பூர்வீக சுலுக்குகளும் சீன இனத்தவர்களும் தாக்கினர். பழிவாங்கும் நடவடிக்கையின் ஒரு பகுதியாக, தீவில் உள்ள ஒவ்வொரு சுலுக் ஆண்களும் தூக்கிலிடப்பட்டனர், அதே நேரத்தில் அவர்களது பெண்கள் மற்றும் குழந்தைகள் வேறு இடங்களுக்கு கொண்டு செல்லப்பட்டனர்.
## மேற்கோள்கள்

## புற இணைப்புகள்
*Dinawan Island Information

பகுப்பு:மலேசியாவின் தீவுகள்
பகுப்பு:சபா
உலோகநாத் மிசுரா

**உலோகநாத் மிசுரா** (22 நவம்பர் 1921 - 27 மே 2009) என்பவர் இந்திய அரசியல்வாதியும் நாடாளுமன்ற மேலவை உறுப்பினராக இருந்தவரும் ஆவார். இவர் 1991 முதல் 1997 வரை அசாமின் ஆளுநராக இருந்தார். மேலும் 1992 முதல் 1993 வரை நாகாலாந்து ஆளுநராகக் கூடுதல் பொறுப்பு வகித்தார். இவர் 27 மே 2009 அன்று புவனேசுவரில் இறந்தார். இவர் கவிஞர் மற்றும் குறிப்பிடத்தக்க பொதுவுடைமை வாதி கோதாவரீஷ் மிஸ்ராவின் மூத்த மகன் ஆவார். இவரது தம்பி ரங்கநாத் மிஸ்ரா இந்தியாவின் முன்னாள் தலைமை நீதிபதியாக இருந்தார். இவரின் மகன் பினாகி மிஸ்ரா ஒடிசா மாநிலம் பூரி தொகுதியைப் பிரதிநிதித்துவப்படுத்தும் வகையில் 11, 15 மற்றும் 16வது மக்களவையில் உறுப்பினர் ஆவார்.

## மேற்கோள்கள்

பகுப்பு:அருணாச்சலப் பிரதேச ஆளுநர்கள்
பகுப்பு:நாகாலாந்து ஆளுநர்கள்
பகுப்பு:அசாம் ஆளுநர்கள்
பகுப்பு:ஒடிசா அரசியல்வாதிகள்
பகுப்பு:ஒடிசா நபர்கள்
பகுப்பு:2009 இறப்புகள்
பகுப்பு:1921 பிறப்புகள்
தலாங் சதாங் தேசியப் பூங்கா

**தலாங் சதாங் தேசியப் பூங்கா** (*Talang Satang National Park*)  என்பது மலேசியாவின் சரவாக்கில் உள்ள கூச்சிங் கோட்டத்தில் அமைந்துள்ள ஒரு தேசியப் பூங்காவாகும்.   சரவாக்கின் முதல் கடல்சார் பாதுகாக்கப்பட்ட பகுதியான இப்பூங்கா  புலாவ் தலாங்-தலாங் பெசார், புலாவ் தலாங்-தலாங் கெசில், புலாவ் சதாங் பெசார் மற்றும் புலாவ் சதாங் கெசில் ஆகிய நான்கு தீவுகளையும்  சுற்றிலும் பவளப்பாறைகளையும் உள்ளடக்கியதாகும். 

கடல் ஆமைகளைப் பாதுகாப்பதற்காக தலாங் சதாங் தேசியப் பூங்கா நிறுவப்பட்டது; பச்சை ஆமைகள் மற்றும் அழுங்காமைகள்  உட்பட நான்கு வகையான கடல் ஆமைகள் இப்பூங்காவில் கூடு கட்டுவதாக அறியப்படுகிறது.

ஆமைகள் ஆண்டு முழுவதும் கரைக்கு வந்தாலும், முக்கிய கூடு கட்டும் காலம் ஏப்ரல் முதல் அக்டோபர் வரை மட்டுமேயாகும். 

தலாங் சதாங் தேசியப் பூங்கா இயற்கை சுற்றுலாவிற்காகத் திறக்கப்பட்டுள்ளது, இருப்பினும் அதன் முதன்மை நோக்கம் இயற்கை பாதுகாப்பு ஆகும். பார்வையாளர்கள் ஈடுபடக்கூடிய செயல்பாடுகள் பாதுகாப்பு பகுதிக்கு வெளியே மட்டுமே நிகழ்கின்றன. 

## மேற்கோள்கள்

## புற இணைப்புகள்
* Talang-Satang National Park - Sarawak Tourism Board 

பகுப்பு:மலேசியாவில் உள்ள தேசியப் பூங்காக்கள்
இல்லியர்கள்

thumb| பண்டைக்காலத்தில் இல்லியர் பழங்குடியினர் வாழ்விடத்தைக் குறிக்கும் வரைபடம்
**இல்லியர்கள்** (*Illyrians*) என்பவர்கள் பண்டைய காலத்தில் மேற்கு பால்கன் தீபகற்பத்தில் வசித்து வந்த இந்தோ-ஐரோப்பிய மொழி பேசும் மக்கள் குழுவினராவர். இவர்கள் திரேசியர்கள் மற்றும் கிரேக்கர்களுடன் சேர்ந்து மூன்று முக்கிய பேலியோ-பால்கன் மக்களில் ஒரு பிரிவினராக இருந்தனர்.

இல்லிரியர்கள் வசித்த பகுதியானது, பிற்கால கிரேக்க மற்றும் உரோமானிய எழுத்தாளர்களால் இல்லீரியா என்று அறியப்பட்டது. இவர்கள் அல்பேனியா, மொண்டெனேகுரோ, கொசோவோ,  குரோவாசியா, பொசுனியா எர்செகோவினா, மேற்கு மற்றும் நடு செர்பியா போன்ற பகுதிகளில் வாழ்ந்தனர். மேலும் மேற்கில் ஏட்ரியாட்டிக் கடல், வடக்கில் திராவா ஆறு, கிழக்கில் மொரவா ஆறு,  தெற்கில் ஆஸ் (நவீன விஜோசா) ஆறு அல்லது செரானியன் மலைகளுக்கு இடையிலான சுலோவீனியாவின் உள்ள சில பகுதிகளில் வாழ்ந்தனர்.   இலிரியன் மக்களைப் பற்றிய முதல் வரலாற்றுத் தரவு கிமு 6 ஆம் நூற்றாண்டுக்கு முந்தையதாக உள்ளது. இவர்கள் பண்டைய கிரேக்க எழுத்தாளரான ஹெகாடேயஸ் ஆஃப் மிலேட்டசின் படைப்புகளில் கூறப்பட்டுள்ளனர்.

"இல்லிரியன்கள்" என்ற பெயரானது வரலாற்றுப் பதிவில் கடைசியாக 7ஆம் நூற்றாண்டு வரலாற்றுப் பதிவில் குறிப்பிடப்பட்டுள்ளது. அது முன்னாள் உரோமானிய மாகாணமான இல்லிரிகத்திற்குள் இருந்த பைசாந்திய காரிசனைக் குறித்தது. 

## குறிப்புகள்

## அடிக்குறிப்புகள்

பகுப்பு:பண்டைய கிரேக்கப் பழங்குடியினர்
பலே (கிரேக்கம்)

இடது|thumb|217x217px| பலேவின் நாணயங்கள்.
**பலே** (*Pale*,    ) என்பது பண்டைய செபலோனியாவில் இருந்த ஒரு பண்டைய கிரேக்க நகரமாகும்.  கிமு 435 இல் பலே நான்கு போர்க் கப்பல்களை அனுப்பி அதன் மூலம் கோர்சிராவிற்கு எதிரான போரில் கொரிந்துக்கு ஆதரவளித்தது. இதன் பிரதேசம் **பலேஸ்** (Παλείς) என்று அழைக்கப்பட்டது.

இதன் தொல்லியல் தளம் நவீன லிக்சோரிக்கு அருகில் அமைந்துள்ளது.  

## குறிப்புகள்

பகுப்பு:பண்டைய கிரேக்க புவியியல்
ஊர்மிலேசு

**ஊர்மிலேசு** (*Urmilesh*) இந்தியாவைச் சேர்ந்த ஒரு பத்திரிகையாளர் ஆவார். யாதவர் குடும்பத்தில் பிறந்த இவர்  தொலைக்காட்சி தொகுப்பாளராகவும் எழுத்தாளராகவும் அறியப்படுகிறார்.

2010 ஆம் ஆண்டு முதல் 2012 ஆம் ஆன்டு வரை மாநிலங்களவை தொலைக்காட்சியின் நிர்வாக இயக்குநராக இருந்தார். இந்துசுதான் மற்றும் நவபாரத் டைம்சு போன்ற பல்வேறு இந்தி மொழி பத்திரிகைகளில் பணியாற்றியுள்ளார். மாநிலங்களவை தொலைக்காட்சியில் மீடியா மந்தன் என்ற நிகழ்ச்சியையும் இவர் தொகுத்து வழங்கினார். வாரத்தின் செய்திகள் மற்றும் ஊடகங்களில் அதன் உள்ளடக்கம் பற்றிய ஊடகக் கண்காணிப்பு நிகழ்ச்சியாகும்.

2020 ஆம் ஆண்டு நிலவரப்படி நியூசுகிளிக் என்ற ஊடக நிறுவனத்தின் ஆசியராக இருந்தார்.newsclick.in.
 
ஊர்மிலேசு அலகாபாத் பல்கலைக்கழகத்தில் எம்.ஏ. பட்டமும் 1981 ஆம் ஆண்டில் சவகர்லால் நேரு பல்கலைக்கழகத்தில் இருந்து ஆய்வியல் நிறைஞர் பட்டமும் பெற்றார்.

கிறிசுடியானியா மேரி சான், காசுமீர் - விராசாத் அவுர் சியாசத் (2006), சார்க்கண்ட் இயதுய் சமீன் கா அந்தேரா, பீகார் கா சாச், ராகுல் சாங்கிருத்யாயன் சிறீசன் அவுர் சங்கர்சு, சீலம் கினாரே தககதே சினர் போன்ற இந்தி புத்தகங்களை இவர் எழுதியுள்ளார்.
## மேற்கோள்கள்


பகுப்பு:இந்தி எழுத்தாளர்கள்
பகுப்பு:ஊடகத் துறையினர்
தாசவநாயக்கன்பட்டி

**தாசவநாயக்கன்பட்டி** (*Thasavanāyakkaṉpaṭṭi*) என்பது தமிழ்நாட்டின் திருப்பூர் மாவட்டம், வெள்ளக்கோவில் நகருக்கு அருகிலுள்ள ஒரு கிராமம் ஆகும். இவ்வூரில் புகழ்பெற்ற காமாட்சி அம்மன் கோவில், குமாரசாமி கோவில் மற்றும் விநாயகர் கோவில் உள்ளது. இவ்வூர் வெள்ளக்கோவில் - தாராபுரம் நெடுஞ்சாலையில் வெள்ளகோயிலில் இருந்து 8 கி.மீ. தொலைவிலும், ஊதியூரில் இருந்து 18 கி.மீ. தொலைவிலும் , காங்கேயத்திலிருந்து 21 கி.மீ. தொலைவிலும், தாராபுரத்திலிருந்து 30 கி.மீ. தொலைவிலும், மாவட்டத் தலைமையகமான திருப்பூரில் இருந்து 50 கி.மீ. தொலைவிலும் அமைந்துள்ளது.

## பொருளாதாரம்
கிராமப் பொருளாதாரம் விவசாயம், கைத்தறி, விசைத்தறி தொழில்கள், கோழி வளர்ப்பு மற்றும் நிதியளித்தல் ஆகியவற்றை அடிப்படையாகக் கொண்டது. வட்டமலைக்கரை ஓடை அணைக்கு அருகில் அமைந்துள்ள கிராமம் தண்ணீர் மற்றும் மின்சார வசதிகளை கொண்டுள்ளது.

## நிர்வாகம் மற்றும் அரசியல்
தாசவநாயக்கன்பட்டி திருப்பூர் மாவட்டம், தாராபுரம் தாலுகா மற்றும் வெள்ளக்கோயில் ஊராட்சி ஒன்றியத்திற்கு உட்பட்டது. இவ்வூர் காங்கயம் சட்டமன்றத் தொகுதிக்கும் ஈரோடு மக்களவைத் தொகுதிக்குக்கும் உட்பட்டது. இந்தப் பகுதியில் அதிமுக, திமுக, பாஜக ஆகிய கட்சிகள் முக்கிய அரசியல் கட்சிகள்.

## இணைப்பு
வெள்ளக்கோவில் பேருந்து நிலையம் இந்த கிராமத்திற்கு அருகிலுள்ள பேருந்து நிலையம் ஆகும். வெள்ளக்கோவில், தாராபுரம், முத்தூர், மூலனூர், ஈரோடு, காங்கேயம், ஊதியூர் மற்றும் பழனிக்கு 24/7 நேரமும் பேருந்துகள் உள்ளன. அருகில் திருப்பூர் ரயில் நிலையம், கரூர் சந்திப்பு இரயில் நிலையம் போன்றவையும். அருகில் கோயம்புத்தூர் சர்வதேச விமான நிலையமும் உள்ளன.

இந்தக் கிராமத்தில் கனரா வங்கி, தனியார் பள்ளிகள் மற்றும் மருத்துவமனைகள் உள்ளன.

## மேலும் பார்க்க

* தாராபுரம்
* ஊதியூர்
* வெள்ளகோயில்
* முத்தூர்
## மேற்கோள்கள்

பகுப்பு:திருப்பூர் மாவட்டத்திலுள்ள கிராமங்கள்
கிளிப்போர்டின் வட்டத் தேற்றங்கள்

வடிவவியலில் **கிளிப்போர்டின் வட்டத் தேற்றங்கள்** அல்லது **கிளிப்போர்டின் தேற்றங்கள்** (*Clifford's circle theorems*, *Clifford's theorems*) என்பது ஆங்கில வடிவவியலாளர் வில்லியம் கிங்டன் கிளிப்போர்டு என்பவரின் பெயரால் அழைக்கப்படும் தேற்றங்களின் தொடர்வரிசையாகும். இத்தேற்றங்கள் வட்டங்களின் வெட்டுகளைப் பற்றியவை.

## தேற்றத்தின் கூற்று

முதல் தேற்றம்:
:இத்தேற்றத்தில், ஒரு பொதுப்புள்ளி *M* வழியாகச் செல்லும் நான்கு வட்டங்கள் (நீலம்) எடுத்துக்கொள்ளப்படுகின்றன; அவை இரண்டிரண்டாக சந்திக்கும் ஆறு புள்ளிகள் இருக்கும்; ஆறு சந்திக்கும் புள்ளிகளில் எந்த மூன்றும் ஒரே கோட்டில் அமையாதவை.

:எடுத்துக்கொள்ளப்பட்ட நான்கு வட்டங்களின் கணத்தின் மூம்மூன்று வட்டங்கள்  கொண்ட நான்கு உட்கணங்கள் ஒவ்வொன்றுக்கும், மூன்று சந்திக்கும் புள்ளிகளும் அம்மூன்று சந்திக்கும் புள்ளிகள் வழியாகச் செல்லும் ஒரு வட்டமும் இருக்கும். 
:இவ்வாறு, நான்கு மூவட்ட உட்கணங்களுக்கான வட்டங்கள் நான்கும் இரண்டாவது வட்டத் தொகுப்பாக (பழுப்பு நிறம்) அமைந்து,  எடுத்துக்கொள்ளப்பட்ட முதல் நான்கு வட்டங்களைப் போலவே ஒரு பொதுப்புள்ளி &nbsp;*P* (பொதுவாக, அது *M* ஆக இருக்க வேண்டியதில்லை) வழியாகச் செல்லும்.

இரண்டாவது தேற்றம்:
:இரண்டாவது தேற்றத்தில் *M* என்ற பொதுப்புள்ளி வழியாகச் செல்லும் ஐந்து வட்டங்கள் எடுத்துக்கொள்ளப்படுகின்றன.

:எடுத்துக்கொள்ளப்பட்ட ஐந்து வட்டங்களின் கணத்தை நான்கு வட்டங்கள்  கொண்ட ஐந்து உட்கணங்களாகப் பிரிக்க, ஒவ்வொரு உட்கணத்தின் நான்கு வட்டங்களும் ஒரு பொதுப்புள்ளி வழியே செல்லும் (முதல் தேற்றத்தின் கூற்றின்படி). ஐந்து உட்கணங்களுக்கும் இவ்வாறு அமையும் ஐந்து புள்ளிகளும் ஒரே வட்டத்தின் மீதமையும்.

மூன்றாவது தேற்றம்:
:மூன்றாவது தேற்றத்தில் *M* என்ற பொதுப்புள்ளி வழியாகச் செல்லும் ஆறு வட்டங்கள் எடுத்துக்கொள்ளப்படுகின்றன. 

:எடுத்துக்கொள்ளப்பட்ட ஆறு வட்டங்களின் கணத்தை ஐந்து வட்டங்கள்  கொண்ட ஆறு உட்கணங்களாகப் பிரிக்க, இரண்டாவது தேற்றத்தின்படி அந்த ஆறு உட்கணங்கள் ஒவ்வொன்றும் ஒரு புது வட்டத்தை வரையறுக்கும்; அந்த ஆறு புது வட்டங்களும் ஒரே புள்ளி வழியாகச் செல்லும்.

எடுத்துக்கொள்ளப்படும் வட்டங்களின் என்ணிக்கையை அடுத்தடுத்து ஏழு, எட்டு, .... என அதிகரித்து, இத்தேற்றங்களின் தொடர்வரிசையை முடிவுறாமல் நீட்டித்துக்கொண்டே போகலாம்.

## மேற்கோள்கள்
* W. K. Clifford (1882). Mathematical Papers, pages 51,2 via இணைய ஆவணகம்
* H. S. M. Coxeter (1965). *Introduction to Geometry*, page 262, யோன் வில்லி அன் சன்ஸ்
* 

## மேலதிக வாசிப்புக்கு
* H. Martini & M. Spirova (2008) "Clifford’s chain of theorems in strictly convex Minkowski planes", Publicationes Mathematicae Debrecen 72: 371–83, id=2406927

## வெளியிணைப்புகள்
* 

பகுப்பு:வட்டங்கள் பற்றிய தேற்றங்கள்
வான் மேன்

**வான் மேன்** (*Wan Man*) என்பது மலேசியாவின் திராங்கானு மாநிலத்தில் உள்ள ஒரு சிறிய தீவாகும். திராங்கானு ஆறு தென்சீனக் கடலைச் சந்திக்கும் கோலா திராங்கானு நகர எல்லைக்குள், அந்த மாநிலத்தின் பிரதான நிலப்பகுதியின் கிழக்குக் கடற்கரையில் இத்தீவு அமைந்துள்ளது.

புலாவ் வான் மேன் என்பது 2008 ஆம் ஆண்டு பிப்ரவரி மாதத்தில் திறக்கப்பட்ட மலேசியாவின் இசுலாமிய பாரம்பரிய பூங்காவின் இல்லமாகும். இப்பூங்காவில் தீவின் வடகிழக்கு கரையில் பளிங்குக் கல் பள்ளிவாசல் உள்ளது. இந்தியாவின் தாச்மகால் மற்றும் செருசலேமின் பாறைக் குவிமாடம் போன்ற உலகெங்கிலும் உள்ள பல்வேறு அடையாளங்களின் பிரதிகள் இங்கு அளவிடப்பட்டன.

இசுலாமிய பாரம்பரியப் பூங்கா கட்டப்படுவதற்கு முன்பு  வான் மேன் தீவில் மனிதர்கள் இல்லை. ஆனால் தீவு ஊர்வனவற்றின் தாயகமாக இருந்தது, பனை காடுகள் மற்றும் அடர்ந்த அடிமரங்கள் இங்கு இருந்தன. தீவின் அளவு 33 எக்டேர்களாகும்.(82 ஏக்கர்) 

## மேற்கோள்கள்

பகுப்பு:மலேசியாவின் தீவுகள்
பகுப்பு:திராங்கானு
முகம்மது சியாவுதீன்

**முகம்மது சியாவுதீன்**  (*Muhammad Ziauddin*)  பாக்கித்தான் நாட்டைச் சேர்ந்த ஒரு பத்திரிகையாளர் ஆவார். பொருளாதார நிபுணர் மற்றும் வரலாற்றாசிரியராகவும் இவர் அறியப்படுகிறார்.

## வாழ்க்கைக் குறிப்பு
1938 ஆம் ஆண்டு பிரித்தானிய இந்தியாவில் இருந்த சென்னை நகரில் சியாவுதீன்  பிறந்தார். டாக்கா பல்கலைக்கழகத்தில்  மருந்தியலில் இளம் அறிவியல்  பட்டமும், 1964 ஆம் ஆண்டு கராச்சி பல்கலைக்கழகத்தில் இதழியலில் முதுகலைப் பட்டமும் பெற்றார்  . *பாக்கித்தான் எகனாமிசுட்டு*, *மார்னிங் நியூசு*, *தி முசுலீம்*, *[[டான் (நாளிதழ்)|டான்]]*, *தி நியூசு இன்டர்நேசனல்* மற்றும் *[[தி எக்சுபிரசு திரிப்யூன்]]* ஆகிய பத்திரிகைகளில்  பணியாற்றினார். " இவரது வாழ்க்கை அறுபது ஆண்டுகளுக்கும் மேலாக ஐந்து செய்தித்தாள்களில் பரவியது", என்று ஒரு முக்கிய பாக்கித்தானிய தொலைக்காட்சி செய்தி அலைவரிசை கூறியது.

2002  ஆம் ஆண்டு 2006 ஆம் ஆண்டு  வரை தெற்காசிய சுதந்திர ஊடக சங்கத்தின் தலைவராகவும் பணியாற்றினார்.

பாக்கித்தானின் முன்னாள் பிரதமர் பெனாசிர் பூட்டோ, பாக்கித்தான் எதிர்கொள்ளும் பொருளாதார பிரச்சனைகள் குறித்து சியாவுதீனை அடிக்கடி அழைத்து ஆலோசனை கேட்பார் என்று கூறப்படுகிறது.

## இறப்பு மற்றும் மரபு
29 நவம்பர் 2021 அன்று இசுலாமாபாத்தில் உள்ள இல்லத்தில் **முகம்மது சியாவுதீன்** காலமானார்.

அவரது சக பத்திரிகையாளர்களில் ஒருவரான கைசர் பட்,  சமச்சீர் மற்றும் புறநிலை நோக்கோடு கட்டுரைகளை எழுதுவார் என்று கூறி இவருக்கு அஞ்சலி செலுத்தினார்.

## மேற்கோள்கள்

பகுப்பு:சென்னை மக்கள்
பகுப்பு:2021 இறப்புகள்
பகுப்பு:1938 பிறப்புகள்
திருமயம் பாறை ஓவியங்கள்

**திருமயம் பாறை ஓவியங்கள்** என்பன, தமிழ் நாட்டின், புதுக்கோட்டை மாவட்டம், திருமயம் வட்டம், திருமயம் நகரின் மலைக்கோட்டையில் உள்ள பாறையில் தீட்டப்பட்ட ஓவியங்களைக் குறிக்கும். இந்த ஓவியங்கள் 5000 ஆண்டுகள் பழமையானவை என்று கூறப்படுகிறது.கி.பி 7 மற்றும் 9 ஆம் நூற்றாண்டிற்கு இடைப்பட்ட காலத்தில் வரையப்பட்ட சித்தன்னவாசல் சுவரோவியங்களை விட திருமயம் பாறை ஓவியங்கள் பழமையானவை.
## திருமயம் கோட்டையில் பாறை ஓவியங்கள்

இந்தப் பாறை ஓவியங்கள் இப்போதுதான் வெளி உலகத்துக்குத் தெரிய  வந்துள்ளது என்றும், புதுக்கோட்டை மாவட்டத்தின் தொன்மையைக் காட்ட உதவும் முதன்மையான ஆதாரமாகும் என்றும் புதுக்கோட்டை மாவட்ட முதன்மைக் கல்வி அலுவலர் முனைவர் நா.அருள்முருகன் தெரிவித்துள்ளார். 
 
 
மலைக்கோட்டையின் நுழைவாயிலுக்குள் நுழைந்தவுடன் வலது புறத்தில் தலைப்பாகை அல்லது தொப்பி வடிவப் பாறையைக் காணலாம். இப்பாறையின் மேற்குப் பக்கத்தின் கீழ்பகுதியில் மங்கலாக சில ஓவியங்கள் காணப்படுகின்றன. இந்த ஓவியத்தின் செய்தியினை அறிய முடியவில்லை. தென்புறம் ஓர் ஆணும் பெண்ணும் படுத்திருப்பது போல ஓர் ஓவியம் காணப்படுகிறது.

வேறொரு ஓவியத்தின் கீழ்ப்பகுதியில், சில உருவகங்கள் இசைக்கருவிகள் வாசிப்பதற்கேற்ப மற்றவர்கள் ஆடுகின்றனர். ஓர் ஆணும் பெண்ணும் கைகோர்த்தபடி ஆடுகிறார்கள். அருகே இருவர்  இசைக்கருவியை இசைத்தவாறு ஆடுகின்றனர். தலையில் ஒருவர் குஞ்சம் அணிந்தும் மற்றொருவர் அமர்ந்த நிலையில் மத்தளம் போன்ற இசைக்கருவியை இசைத்தவாறு காணப்படுகின்றனர். இந்த ஆட்டத்தை காண்பது போல தோன்றும் வண்ணம் ஒரு பெரிய காணப்படுகிறது. இது இங்கு வாழ்ந்திருந்த கூட்டத்தின் தலைவியைக் குறிப்பிடலாம்.

பாறையின் கிழக்குப் பக்கத்தில் காணப்படும் மங்கலான ஓவியத்தில் சண்டையிடுதல் அல்லது வேட்டையாடுதல் போன்று சித்தரிக்கப்பட்டுள்ளது.

மற்றொரு ஓவியத்தில் மனிதன் விலங்கின் மீது மனிதன் அமர்ந்த நிலையில் சித்தரிக்கப்பட்டுள்ளது. இங்கு    விலங்கு நீண்ட உருவமாக வரையப்பட்டுள்ளது. இது இடம் விட்டு இடம் பெயர்வதைக் காட்டும் ஓவியம் என்று கருதப்படுகிறது. பாறையின் வடக்குப்பக்கத்தில் உள்ள ஓவியத்தில் பல மனித உருவங்கள் காணப்படுகின்றன. ஒரு பெண்ணைப் பின்பற்றி ஒருவர் பின் ஒருவராகத் தொடர்ந்து வருவதைப் போலவும், நிற்பது போலவும் உருவங்கள் சித்தரிக்கப்பட்டுள்ளன.

திருமயம் குன்றின் தென்புறத்தில் உள்ள சிவன் கோவிலுக்கும் பெருமாள் கோவிலுக்கும் இடையே உள்ள குகையின் மேற்புறத்தில் சில பாறை ஓவியங்களை கண்டதாக அருள்முருகன் கூறியுள்ளார். மேலே குறிப்பிட்ட பாறை ஓவியங்கள் செந்நிற வண்ணத்தில் மட்டுமே வரையப்பட்டுள்ளது என்றும் அடர்த்தியான வண்ணப்பூச்சும் கோட்டு உருவங்களும் சில ஓவியங்களில்  காணப்படுவதாகவும் இவர் தெரிவித்துள்ளார்.
## கால அளவீடு
"தாய்வழிச் சமுதாயம், வேட்டையாடுதல், கல்லாயுதம் பயன்பாடு, சக்கரத்துக்கு முந்தைய விலங்கின் மீது ஏறிச்செல்லுதல், ஆடல் கலை ஆகியவற்றிலிருந்து திருமயம் பாறை ஓவியங்கள் கி.மு. 5 ஆயிரத்துக்கும் முற்பட்டது" என்று அருள்முருகன் கருதுகிறார்.

## மேற்கோள்கள்

பகுப்பு:தமிழ்நாட்டுப் பாறை ஓவியங்கள்
பகுப்பு:புதுக்கோட்டை மாவட்டம்
மலபார் மத்தி மீன் கறி

**மலபார் மத்தி மீன் கறி** (*Malabar Matthi Curry*), **மீன் குழம்பு** என்றும் அழைக்கப்படும் துணைக்கறி உணவு வகையாகும். இந்தியாவின் கோவா பகுதி உணவாகும். இது வெண்டைக்காய்  அல்லது வெங்காயம் போன்ற பலவகையான காய்கறிகளுடன் சேர்த்து கேரளா பாணியில் சமைக்கப்படும் கறியில், அரை சுண்டவைத்த பதத்தில் மத்தி மீன் (Sardine fish) சேர்த்து தயாரிக்கப்படுகிறது. இது பொதுவாக அரிசி, நாண், ரொட்டி அல்லது மரவள்ளிக்கிழங்குடன் பரிமாறப்படுகிறது. அரிசி மற்றும் மீன் மிகுதியாக உண்ணப்படும் கேரளா, கோவா மற்றும் இலங்கையில் இந்த உணவு மிகவும் பிரபலமானது. புதுமையை விரும்புவோர் சுவைக்காக புளி சாறு அல்லது தேங்காய் பால் சேர்த்து தயாரிக்கலாம்.

## வரலாறு
நவீன உணவு தமிழ்நாடு மற்றும் கேரளாவில் இருந்து தோன்றியதாகத் தெரிகிறது.

## சமையல்
thumb| கேரளா காரமான மீன் குழம்பு
thumb| புளி ஆந்திரா மீன் குழம்பு
இலங்கை மற்றும் பிற நாடுகளிலும் மீன் குழம்புகள் உண்ணப்படுகின்றன. இந்தக் குழம்பு பெருமளவில் சமைக்கப்பட்டு,  பதப்படுத்தப்பட்டு, கேன்களில் அடைத்தோ அல்லது நுகர்வோர் வாங்குவதற்கு ஏற்ப நெகிழ்வான பைகளில் நிரப்பப்பட்டு சந்தைப்படுத்தப்படுகிறது.

## மேலும் பார்க்கவும்
* மீன் தலை கறி
* இந்திய உணவு வகைகள்
* மலேசியாவின் உணவு வகைகள்
* சிங்கப்பூர் உணவு வகைகள்

## மேற்கோள்கள்

### கூடுதல் ஆதாரங்கள்
* 

### மேலும் படிக்க
*  (Cooking with fish and curry.)

## வெளி இணைப்புகள்

* www.newkerala.com: மத்தி கறி செய்முறை
* pachakam.com: தேங்காயுடன் மத்தி கறி செய்முறை 
பகுப்பு:கேரள சமையல்
பகுப்பு:மீன் உணவு வகைகள்
செபாங்கர் தீவு

**செபாங்கர் தீவு** (ஆங்கிலம்: *Sepanggar Island*) என்பது மலேசியா, சபா மாநிலத்தில் இருக்கும் செபாங்கர் துணை மாவட்டத்தில் அமைந்துள்ள ஒரு தீவு ஆகும்.

இந்தத் தீவின் கிழக்குக் கரையில் ஒரு சிறிய சமூகத்தினர் வாழ்கின்றனர். நகர மையத்தில் இருந்தும் இலிகாசு விரிகுடாவிலிருந்தும் செபாங்கர் தீவை எளிதாகக் காணலாம். தீவு வடகிழக்கு-தென்மேற்கு நோக்குநிலையைக் கொண்டுள்ளதால் கிழக்குக் கரையோரத்தில் கயா விரிகுடாவின் காட்சியைக் காணலாம். அடர்த்தியான வெப்பமண்டல மழைக் காடுகளால் மூடப்பட்டுள்ள இரண்டு முக்கிய சிகரங்கள் செபாங்கர் தீவில் உள்ளன.

நகர மையத்திற்கு அருகிலுள்ள இயெட்டி வழியாகவும் அல்லது கடற்படை தளத்திற்கு அருகிலுள்ள செபாங்கர் விரிகுடாவில் இருந்தும் தீவை அணுகலாம். இருப்பினும், இந்த தீவு உண்மையில் சுற்றுலாப் பயணிகளால் பார்வையிடப்படுவதில்லை.

பெரும்பாலும் மீனவர்கள் இங்கு தங்கி இருக்கின்றனர். இரண்டாம் உலகப் போரின் பல குண்டுகள் இங்கு கண்டுபிடிக்கப்பட்டதாக அறியப்படுகிறது.

## மேற்கோள்கள்


பகுப்பு:மலேசியாவின் தீவுகள்
பகுப்பு:சபா
கும்பிளப்பம்

right|thumb|கும்பிளப்பம்
**கும்பிளப்பம்** (*Kumbilappam*, மலையாளம், കുമ്പിളപ്പം) என்று அழைக்கப்படுவது ஒரு கேரள உணவு வகையாகும். இது வாழை இலையினை கூம்புவடிவில் மடித்து, உணவுப் பொருட்களை நிரப்பி ஆவியில் வேகவைத்து தயாரிக்கப்படும் ஒரு  உணவு வகையாகும். மற்ற மரங்களின் இலைகளும் சில இடங்களில் பயன்படுத்தப்படுகின்றன. ஆனால் கொத்தமல்லி இலைகளின் சுவை இந்த இனிப்பின் அடையாளமாக கருதப்படுகிறது. மற்ற அப்பங்களிலிருந்து இதன் வேறுபாடு என்னவென்றால், பழம் ஒரு அத்தியாவசிய மூலப்பொருளாக உள்ளது. சக்கை பழம் எனப்படும் பலாப்பழத்தால் செய்யப்படும் கேரள உணவு வகைகளில் இதுவும் ஒன்று.

## படங்கள்

படிமம்:കുമ്പിളപ്പം 1.JPG
படிமம்:1 കുമ്പിളപ്പം (ചക്കയിട്ടത്).JPG
படிமம்:Kumbilappam.jpg
படிமம்:Kumpil.jpg


## மேற்கோள்கள்

பகுப்பு:கேரள உணவு வகைகள்
பகுப்பு:இனிப்புகள்
உன்னக்காயா

**உன்னக்காயா** ( **உன்னக்காய**, **காய் அடா**, **உன்னக்கா**, மற்றும் **காய் பொரிச்சத்து** என்றும் அழைக்கப்படுகிறது ) என்பது வாழைப்பழத்தால் செய்யப்பட்ட ஒரு கதிர்க்கோல் வடிவான (Spindle shaped) இனிப்பு வகை ஆகும்.  இது இந்தியாவின் மலபார் பகுதியில் இருந்து உருவான இனிப்பு வகை ஆகும்.. இது பெரும்பாலும் திருமணங்கள், இப்தார் மற்றும் பிற விழாக்களில் உண்ணப்படுகிறது. 

இந்த உணவு செய்ய தேவையான பொருட்கள்: பிசைந்த வாழைப்பழம், வேக வைப்பதற்கு நீராவி ஆகியவை  ஆகும். இது இந்தியாவின் கேரளாவில் முக்கிய உணவாகும். வாழைப்பழத்தின் வேகவைக்கப்பட்ட உலர்ந்த கூழ் மாவாக திரட்டப்படுகிறது. இது சப்பாத்தி போல உருட்டப்பட்டு, தட்டையான பஜ்ஜிகளாக செய்யப்படுகிறது. இந்த பஜ்ஜிகளில் இனிப்பு சேர்க்கப்பட்ட முட்டை, தேங்காய் துருவல், கொட்டைகள் (Nuts), உலர் திராட்சை (Raisins) மற்றும் ஏலக்காய், ஆகியவற்றைப் பொதிந்து கதிர்கோல் வடிவத்தில் உருட்டப்பட்ட மாவை தேங்காய் எண்ணெயில் பொறித்து எடுப்பார்கள். இதை சிற்றுண்டியாக உட்கொள்ளலாம். இதனுடன் சவ்வரிசியில் செய்த வெள்ளைநிற சுவைச் சாற்றுடன் (Sauce)  சேர்த்து  பரிமாறுவார்கள்..

பொதிதலில் (Stuffing) பயன்படுத்தப்படும் பொருட்களை மாற்றுவதன் மூலம் புதுமைகள்  செய்யப்படுகின்றன. கேரளாவின் சில பகுதிகளில்  தேங்காய் முற்றிலும் தவிர்க்கப்படுகிறது.. எனவே முட்டை, சர்க்கரை மற்றும் கொட்டைகள் மட்டுமே பொதியப்படுகிறது.

## மேலும் பார்க்கவும்

* சட்டி பத்திரி
* அடைத்த உணவுகளின் பட்டியல்

## மேற்கோள்கள்

பகுப்பு:கேரள சமையல்
பகுப்பு:பொறித்த உணவுகள்
பகுப்பு:பொதிந்த இனிப்புகள்
பகுப்பு:வாழைப்பழ சிற்றுண்டிகள்
சக்கவரட்டி

thumb| சக்கவரட்டி (பலா ஜாம்)
**சக்கவரட்டி**, (*Chakkavaratti*) **சக்க வரட்டியது**, **சக்க வரட்டி**, பதனப்படுத்திய **பலாப்பழம்** அல்லது **பலாப்பழம் [[அல்வா]]** என்பது பலாப்பழத்திலிருந்து தயாரிக்கப்படும் ஒரு வகை உணவு.இதனைத் தயாரிக்க பலாசுளையிலிருந்து விதைகள் மற்றும் விதையுறைகளை அகற்றி சிறிய துண்டுகளாக பலாப்பழ சுளையினை வெட்டவேண்டும். இந்தப் பலாப்பழத் துண்டுகளுடன் நெய் மற்றும் வெல்லம் சேர்த்து சமைக்கவேண்டும். சமைத்த பலாப்பழத் துண்டுகள் கூழாகவோ (paste) அல்லது பழப்பாகு போன்றோ (Jam) காணப்படும். சமைத்த இந்த உணவு, அறை வெப்பநிலைக்கு குளிர்ந்த பிறகு உண்ணலாம். இது ஆறு முதல் பத்து மாதங்கள் வரை கெடாதிருக்கும். மலையாளிகள் *[[அடா (உணவு)|சக்கவரட்டியை]]* பயன்படுத்தி அடா என்ற சிறப்பு உணவைத் தயார் செய்கிறார்கள்.

## மேற்கோள்கள்

பகுப்பு:இந்திய இனிப்பு உணவுகள்
பகுப்பு:கேரள சமையல்
பகுப்பு:பழ உணவுகள்
சின்செல்லின் தேற்றம்

**சின்செல்லின் தேற்றம்** (*Schinzel's theorem*) என்பது போலந்து கணிதவியலாளர் ஆன்திரெசு சின்செல் நிறுவிய தேற்றமாகும்.

தேற்றத்தின் கூற்று:
:எடுத்துக்கொள்ளப்பட்ட n என்ற ஒவ்வொரு இயல் எண்ணுக்கும், சரியாக n முழுஎண் புள்ளிகள் வழியாகச் செல்லும் ஒரு வட்டம் இருக்கும்.

## நிறுவல்

சின்செல் பின்வரும் வரைதல் அமைப்பைக் கொண்டு இத்தேற்றத்தை நிறுவினார்:

n ஒரு இயல் எண்; n=2k எனில் கீழ்வரும் சமன்பாட்டால் வரையறுக்கப்படும் வட்டம் சரியாக n புள்ளிகள் வழியாகச் செல்லும்:
:\left(x-\frac{1}{2}\right)^2 + y^2 =  \frac{1}{4} 5^{k-1}.

இந்த வட்டத்தின் ஆரம் 5^{(k-1)/2}/2; மையம் (\tfrac12,0). எடுத்துக்காட்டாக படத்தில், \sqrt 5 ஆரமுள்ள வட்டம் நான்கு முழுஎண் புள்ளிகள் வழியாகச் செல்வதைக் காட்டப்பட்டுள்ளது..

n ஒற்றை எண்; n=2k+1 எனில் கீழுள்ள சமன்பாடு வரையறுக்கும் வட்டம் சரியாக n புள்ளிகள் வழியாகச் செல்லும்:
:\left(x-\frac{1}{3}\right)^2 + y^2 =  \frac{1}{9} 5^{2k}.

இந்த வட்டத்தின் ஆரம் 5^k/3; மையம் (\tfrac13,0).

இம்முறையில் பெறப்பட்ட வட்டங்கள் கிடைக்கக்கூடிய வட்டங்களில் மிகச் சிறியவையானவை அல்ல; எனினும் அவை வெளிப்படை சமன்பாடுகள் கொண்டுள்ளன.

## மேற்கோள்கள்

பகுப்பு:வட்டங்கள் பற்றிய தேற்றங்கள்
ஆத்மாபிரித்தாந்தா

**ஆத்மாபிரித்தாந்தா** (*Atmabrittanta*) என்பது மக்களாட்சி முறையில் தேர்ந்தெடுக்கப்பட்ட நேபாள நாட்டின் முதலாவது பிரதம மந்திரியான விசுவேசுவர பிரசாத் கொய்ராலாவின் தன்வரலாற்று நூலாகும். ஒரு முக்கிய அரசியல் பிரமுகரின் தன்வரலாற்று நூலாகவும் அவருடைய வாழ்க்கை நினைவுகளைக் கொண்ட நூலாகவும் இது பார்க்கப்படுகிறது. கொய்ராலா இந்தியாவில் தனது ஆரம்பகால வாழ்க்கை, தனது அரசியல் வாழ்க்கையின் வளர்ச்சி மற்றும் நேபாளி காங்கிரசு தேசியக் கட்சி உருவாக்கம் இராணா வம்சத்திற்கு எதிரான ஆயுதப் புரட்சி, நேபாளத்தின் ஆரம்பகால அரசாங்கங்களுடனான ஈடுபாடு, முடியாட்சிக்கு எதிரான போராட்டங்கள் மற்றும் அவரது சிறை வாழ்க்கை போன்றாற்றை இந்நூலில் பதிவுசெய்துள்ளார்.
.
## மேற்கோள்கள்

பகுப்பு:தன்வரலாறுகள்
பகுப்பு:நேபாளம்
பாக் வைரப் கோயில்

**பாக் வைரப் கோயில்** (**Bagh Bhairab Temple**) நேபாளத்தின் பாக்மதி மாகாணத்தில் உள்ள கீர்த்திபூர் என்ற பண்டைய நகரத்தில் அமைந்துள்ளது. இக்கோயில் சிவனின் புலி அவதாரமான பாக் வைரப்பிற்கு அர்ப்பணிக்கப்பட்ட வரலாற்றுச் சிறப்பு மிக்க 16 ஆம் நூற்றாண்டைச் சேர்ந்த ஓர் இந்து கோயிலாகும். கிரித்பூரின் குடியிருப்பாளர்கள் பாக் வைரப் கீர்த்திபூர் நகரத்தை பாதுகாப்பதாக நம்புகின்றனர். பாக் பைரப் கோவிலில் கீர்த்திபூர் போரின் போது கோர்க்கா மற்றும் நேபாள மன்னருமான பிருத்வி நாராயண் சாவின் படைகள் பயன்படுத்திய வாள்கள் இடம்பெற்றுள்ளன.

## மேற்கோள்கள்

## புற இணைப்புகள்

* 

பகுப்பு:நேபாள இந்துக் கோயில்கள்
பகுப்பு:காத்மாண்டு மாவட்டம்
1,2-ஈராக்சோலேன்

**1,2-ஈராக்சோலேன்** (*1,2-Dioxolane*) என்பது C3H6O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். மூன்று கார்பன் அணுக்களும் அடுத்துள்ள நிலைகளில் இரண்டு ஆக்சிசன் அணுக்களும் கொண்ட ஒரு வளையம் இதன் கட்டமைப்பில் உள்ளது. எனவே 1,2-ஈராக்சோலேனின் கட்டமைப்பை [–(CH2)3–O–O–] என்று எழுதலாம்.

ஒரு கரிம பெராக்சைடாக வகைப்படுத்தப்படும் 1,2-ஈராக்சோலேன், குறிப்பாக எண்டோபெராக்சைடு என்று வகைப்படுத்தப்படுகிறது. மிகவும் பொதுவாக 1,3-ஈராக்சோலேனின் கட்டமைப்பு மாற்றியனாக கருதப்படுகிறது. பெரும்பாலும் இதை எளிதாக ஈராக்சோலேன் என்று அழைக்கலாம். 

## தயாரிப்பு
1,2-ஈராக்சோலேனின் மைய அமைப்பிற்கான தயாரிப்பு முறைகள் வளைய புராப்பேன் வழிப்பெறுதிகளை ஒற்றை ஆக்சிசனால் ஆக்சிசனேற்றம் செய்யும் வினையை உள்ளடக்கியதாகும். மூலக்கூற்று ஆக்சிசனை பொருத்தமான வினையூக்கியுடன் சேர்த்தும் இவ்வினையை நிகழ்த்தலாம். தன்னியக்க ஆக்சிசனேற்றத்தின் பயன்பாடு, ஐதரசன்  பெராக்சைடுடன் மின்னணு இடமாற்றம், பாதரசம்(II) நைட்ரேட்டுடன் சேர்த்து சூடாக்குதல், நீட்டிக்கப்பட்ட π-அமைப்புகளின் ஒளிப்பகுப்பு, பிசு-சிலில்பெராக்சைடுடம் ஓர் ஆல்க்கீன் வினை, அல்லது 2-பெர் ஐதராக்சி 4 ஆல்க்கீன் உடன் ஈரெத்திலமீன் அல்லது பாதரசம்(II) அசிடேட்டு கொண்ட ஆல்க்கீன் போன்றவையும் இதற்கான தயாரிப்பு முறைகளாகும்.
## தோற்றம்
சில வழிப்பெறுதிகள் இயற்கையாகவே தோன்றுகின்றன. உதாரணமாக கலோபில்லம் திசுபார் மம்மியா அமெரிக்கானா விதைகளிலிருந்து தோன்றுகிறது. பிளாக்கினிக் அமிலம் ஏ மற்றும் இதை ஒத்த சேர்மங்கள் பிளாகார்டிசு இன கடற்பாசிகளிலிருந்து தனிமைப்படுத்தப்பட்டன. நார்டோசினோன் என்பது செசுகிடர்பீனின் வழிப்பெறுதியாகும். இது அடினோசுமா கேருலியம் என்ற தாவரத்திலிருந்து தனிமைப்படுத்தப்பட்ட 1,2-ஈராக்சோலேன் உட்கூறுடன் உள்ளது.

## பயன்கள்
செயற்கை மற்றும் இயற்கையான ஈராக்சோலேன் வழிப்பெறுதிகள் மலேரியா எதிர்ப்பு மருந்துகளாகப் பயன்படுத்தப்படுகின்றன. பிளாக்கினிக் அமிலம் ஏ மற்றும் தொடர்புடைய சேர்மங்கள் பூஞ்சை எதிர்ப்புச் செயலைக் காட்டுகின்றன.
## இதையும் காண்க
* 1,2-டையாக்சேன்

## மேற்கோள்கள்

பகுப்பு:கரிமப் பெராக்சைடுகள்
பகுப்பு:ஆக்சிசன் பல்லின வளையங்கள்
மாறா நாண் தேற்றம்

**மாறா நாண் தேற்றம்** (*constant chord theorem*) என்பது இரு வெட்டிக்கொள்ளும் வட்டங்களின் சில நாண்களின் பண்புகளைப் பற்றிய அடிப்படை வடிவவியல் கூற்றாகும்.

தேற்றத்தின் கூற்று:

வட்டங்கள் k_1, k_2 இரண்டும் ஒன்றையொன்று வெட்டும் புள்ளிகள் P, Q. k_1 வட்டத்தின் மீதமையும் (P, Q அல்லாத) ஏதாவது ஒரு புள்ளி Z_1. Z_1P, Z_1Q ஆகிய இரு கோடுகளும் k_2 வட்டத்தை P_1, Q_1 புள்ளிகளில் வெட்டுகின்றன எனில் மாறா நாண் தேற்றத்தின்படி, k_2 வட்டத்தின் நாண் P_1Q_1 இன் நீளம், k_1 வட்டத்தின் மீது Z_1 அமைந்துள்ள இடஞ்சார்ந்தது அல்ல. அதாவது நாண் P_1Q_1 இன் நீளம் ஒரு மாறிலி.

P அல்லது Q புள்ளிகளோடு Z_1 புள்ளியானது ஒன்றுபட்டாலும், இத்தேற்றம் உண்மையாக இருக்கும். இந்நிலையில் வரையறுக்கப்படாத Z_1P அல்லது Z_1Q கோடுகளுக்குப் பதிலாக k_1 வட்டத்துக்கு Z_1 புள்ளியில் அமையும் தொடுகோடு எடுத்துக்கொள்ளப்படும்.

முப்பரிமாணத்தில் வெட்டிக்கொள்ளும் இரு கோளங்களுக்கான இதையொத்த தேற்றம் உள்ளது:

கோளங்கள் k_1, k_2 இரண்டும் வெட்டும் வட்டம் k_s. இந்த வட்டத்தின் மீதில்லாமல் ஆனால் k_1 கோளத்தின் மீதுள்ள ஏதாவது ஒரு புள்ளி Z_1. k_s, Z_1 இரண்டினால் உண்டாக்கப்படும் நீட்டிக்கப்பட்ட கூம்பு, இரண்டாவது கோளம் k_2 ஐ ஒரு வட்டத்தில் வெட்டும். இந்த வட்டத்தின் விட்டத்தின் நீளம் ஒரு மாறிலி. அதாவது விட்டத்தின் நீளம் k_1 கோளத்தின் மீது Z_1 புள்ளி அமைந்துள்ள இடத்தைச் சார்ந்திருக்காது.

1925 இல்  மாறா நாண் தேற்றத்தை போலந்து-அமெரிக்க வடிவியலாளர் நாதன் ஆல்ட்சில்லர் கோர்ட்டு (Nathan Altshiller Court), பெல்ஜியக் கணித இதழில் வெளியிட்டார். பின்னர் எட்டு ஆண்டுகள் கழித்து இத்தேற்றத்தின் முப்பரிமாணக் கூற்றை அமெரிக்கக் கணித இதழில் வெளியிட்டார். பின்னர், இத்தேற்றம் பல பாடப்புத்தங்களில் இடம்பெற்றது.

## மேற்கோள்கள்
*Lorenz Halbeisen, Norbert Hungerbühler, Juan Läuchli: *Mit harmonischen Verhältnissen zu Kegelschnitten: Perlen der klassischen Geometrie*. Springer 2016, , p. 16 (German)
*Roger B. Nelsen: *Proof Without Words II*. MAA, 2000, p. 29
*Ross Honsberger: *Mathematical Morsels*. MAA, 1979, , pp. 126–127
*Nathan Altshiller Court: *On Two Intersecting Spheres.* The American Mathematical Monthly, Band 40, Nr. 5, 1933, pp. 265–269 (JSTOR)
*Nathan Altshiller-Court: *sur deux cercles secants*. Mathesis, Band 39, 1925, p. 453 (French)

## வெளியிணைப்புகள்

*constant chord theorem as problem at cut-the-knot.org 

பகுப்பு:வட்டங்கள் பற்றிய தேற்றங்கள்
பகுப்பு:யூக்ளிடிய வடிவவியல்
நியூட்டன் கோடு

யூக்ளீடிய வடிவவியலில் **நியூட்டன் கோடு** (*Newton line*) என்பது அதிகபட்சம் இரு இணை பக்கங்களுடைய குவிவு நாற்கரத்தின் இரு மூலைவிட்டங்களின் நடுப்புள்ளிகளை இணைக்கும் கோடாகும்.

## பண்புகள்
*குவிவு நாற்கரமொன்றின் எதிர்பக்கங்களின் நடுப்புள்ளிகளை இணைக்கும் கோட்டுத்துண்டுகள் இரண்டும் வெட்டிக்கொள்ளும் புள்ளி (*K*) நியூட்டன் கோட்டின் மீதமையும். மற்றும் இப்புள்ளி, நாற்கரத்தின் மூலைவிட்டங்களின் நடுப்புள்ளிகளை இணைக்கும் கோட்டுத்துண்டு *EF* ஐ இருசமக்கூறிடும்.

**ABCD* நாற்கரத்தின் நியூட்டன் கோட்டின் உட்புள்ளி *P* பின்வரும் பண்புடையது:
:[ABP]+[CDP]=[ADP]+[BCP],
இதில் [*ABP*] என்பது *ABP* முக்கோணத்தின் பரப்பளவைக் குறிக்கிறது.

*நாற்கரம், ஒரு தொடுகோட்டு நாற்கரமாக இருந்தால் அதன் உள்வட்ட மையமும் நியூட்டன் கோட்டின் மீதிருக்கும்.

## மேற்கோள்கள்

## வெளியிணைப்புகள்
*
* Alexander Bogomolny: ''Bimedians in a Quadrilateral'' at cut-the-knot.org

பகுப்பு:நாற்கரங்கள்